
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik

KLASA:	024-12/25-01/02
URBROJ:	2117-03-25-1
Babino Polje, 	01.07.2025.

Na temelju članka 53. stavak 1. točka 1. Statuta Općine Mljet („Službeni glasnik Općine Mljet“ broj 2/21 i 5/21-ispr.), Općinski načelnik Općine Mljet dana 01. srpnja 2025. godine donosi slijedeći


Z A K LJ U Č A K
o utvrđivanju prijedloga Javnog poziva za predlaganje kandidata za članove Savjeta mladih Općinskog vijeća Općine Mljet 
(162/2025-PAO)

I.
	Utvrđuje se prijedlog Javnog poziva za predlaganje kandidata za članove Savjeta mladih Općinskog vijeća Općine Mljet, i to:


„Na temelju članka 4. stavak 2., a u svezi s člankom 5. Odluke o osnivanju Savjeta mladih Općine Mljet (''Službeni glasnik Općine Mljet'', broj 11/23) i Zaključka o objavi poziva za predlaganje kandidata za članove Savjeta mladih Općinskog vijeća Općine Mljet, Općinsko vijeće Općine Mljet, na svojoj ___ sjednici održanoj dana ___________________ 2025. godine donosi i upućuje

J A V N I	P O Z I V
za predlaganje kandidata za članove Savjeta mladih     
Općine Mljet

I.
Savjet mladih Općine Mljet se osniva kao savjetodavno tijelo Općinskog vijeća Općine Mljet.

II.
Savjet mladih Općine Mljet broji 3 člana, uključujući predsjednika i zamjenika predsjednika.
U Savjet mladih Općine Mljet mogu biti birane osobe s prebivalištem ili boravištem na području Općine Mljet, koje u trenutku podnošenja kandidature za članstvo u Savjetu mladih imaju od navršenih 15 do navršenih 30 godina života.

III.
Pravo isticati kandidaturu za članove Savjeta mladih Općine Mljet imaju pravo udruge koje su, sukladno svom Statutu, ciljano opredijeljene za rad s mladima i za mlade, udruge nacionalnih manjina u Republici Hrvatskoj,  učenička vijeća, studentski zborovi, pomladci političkih stranaka, sindikalnih ili strukovnih organizacija u Republici Hrvatskoj i neformalne skupine mladih.
Kada je predlagatelj kandidature neformalna skupina mladih, tu skupinu mora sačinjavati najmanje 10 mladih.
IV.
Prijedlozi kandidatura za članove Savjeta mladih Općine Mljet podnose se u pisanom obliku i obavezno sadrže sljedeće podatke:
1. naziv i sjedište ovlaštenog predlagatelja,
2. podatke o kandidatu za člana (ime i prezime, datum i godina rođenja, prebivalište odnosno boravište) i
3. obrazloženje kandidature.
Prijedlog mora biti potpisan od strane ovlaštene osobe predlagatelja i ovjeren pečatom.
Kada je predlagatelj kandidature neformalna skupina mladih iz točke III. ovog javnog poziva, kandidatura mora dodatno sadržavati i podatke o svim predlagateljima (ime i prezime, datum i godinu rođenja te prebivalište odnosno boravište).

VI.
Predlagatelj je dužan uz prijedlog priložiti:
1. dokumentaciju iz koje je vidljivo da kandidati za člana ispunjavaju uvjete iz točke II. ovog poziva (potvrdu Policijske uprave o prebivalištu, odnosno boravištu kandidata, ne stariju od tri mjeseca te presliku rodnog lista ili domovnice kandidata),
2. dokumentaciju iz koje je vidljivo da predlagatelj ispunjava uvjete iz točke III. ovog poziva (izvadak iz odgovarajućeg registra ne stariji od tri mjeseca).
3. preslike osobnih iskaznica za sve predlagatelje kada je predlagatelj neformalna skupina mladih.

VII.
Nepravovremene i nepotpune kandidature za članove Savjeta mladih Općine Mljet neće se uzeti u razmatranje.

VIII.
Kandidature za članove Savjeta mladih Općine Mljet dostavljaju se na adresu: Općina Mljet, Općinsko vijeće, Odbor za izbor i imenovanja, putem pisarnice Općine Mljet, Zabrežje 2, 20225 Babino Polje, s naznakom “Prijedlog kandidata za izbor članova Savjeta mladih Općine Mljet” najkasnije do 22. kolovoza 2025. godine.

IX.
Nakon zaprimanja kandidatura za članove Savjeta mladih Općine Mljet, Odbor za izbor i imenovanja Općinskog vijeća Općine Mljet obavlja provjeru formalnih uvjeta prijavljenih kandidata te u roku od 15 dana od dana isteka roka za podnošenje prijava, sastavlja izvješće o provjeri formalnih uvjeta te utvrđuje popis važećih kandidatura.

X.
Izvješće o provjeri formalnih uvjeta i popis važećih kandidatura Odbor za izbor i imenovanja Općinskog vijeća Općine Mljet dostavlja Općinskom vijeću Općine Mljet te ih objavljuje na mrežnim stranicama Općine Mljet.
Popis važećih kandidatura utvrđuje se na način da se ime i prezime kandidata za člana na popisu navodi prema redoslijedu zaprimljenih prijedloga.
Popis važećih kandidatura sadrži:
1. naziv predlagatelja,
2. ime i prezime kandidata za člana
3. datum i godinu rođenja kandidata za člana.

XI.
Općinsko vijeće Općine Mljet, na prvoj sjednici nakon objave popisa važećih kandidatura za članove Savjeta mladih Općine Mljet, raspravlja Izvješće    o provjeri formalnih uvjeta te s popisa važećih kandidatura bira članove Savjeta mladih Općine Mljet.

XII.
Rezultati izbora za članove Savjeta mladih Općine Mljet objavljuju se na web stranicama Općine Mljet.“


II.
	Ovaj prijedlog upućuje se na donošenje Općinskom vijeću Općine Mljet.

III.
	Ovaj Zaključak stupa na snagu danom donošenja.



	Dostaviti:						Općinski načelnik:
1. Predsjednik OV-a
2. Registar akata					Đivo Market, dipl. ing.
3. Pismohrana

